**Fræðsla vegna notkunar eftirlitsmyndavéla [á hinum vaktaða stað, dæmi: „í versluninni X“]**

[Að neðan er listi yfir atriði sem einkum getur þurft að upplýsa skráða einstaklinga um í tengslum við rafræna vöktun. Vakin er athygli á því að við sérstakar aðstæður getur þurft að upplýsa um fleiri atriði tengd slíkri vinnslu, sbr. nánar upptalningu í 13. gr. reglugerðar (ESB) 2016/679.]

**Ábyrgðaraðili vöktunarinnar er:** [Heiti ábyrgðaraðila og tengiliðaupplýsingar, t.d. heimilisfang, símanúmer og netfang. Mælt er með því að notast ekki við persónulegar tengiliðaupplýsingar, t.d. netföng einstakra starfsmanna. Æskilegra er að notast við sé við almennt netfang ábyrgðaraðila, t.d. [mottaka@fyrirtækiX.is](mailto:mottaka@fyrirtækiX.is) eða [oryggissvid@fyrirtækiX.is](mailto:oryggissvid@fyrirtækiX.is).]

**Persónuverndarfulltrúi:** [Ef persónuverndarfulltrúi er til staðar skal setja tengiliðaupplýsingar hans hér, annars má sleppa þessum lið. Mælt er með því að notast ekki við persónulegar tengiliðaupplýsingar, t.d. netföng einstakra starfsmanna. Æskilegra er að notast sé við almennt netfang persónuverndarfulltrúa, t.d. [personuverndarfulltrui@fyrirtækiX.is](mailto:personuverndarfulltrui@fyrirtækiX.is).]

**Tilgangur vöktunarinnar:** [Eftir því sem við á hverju sinni. Dæmi: „Í öryggis- og eignavörsluskyni.“]

**Heimild til vinnslu:** [Á hvaða heimild í persónuverndarlögum byggist vinnslan? Oft má ætla að sú heimild sé nauðsyn í þágu lögmætra hagsmuna og skulu þeir hagsmunir þá tilgreindir. Dæmi: „Vöktun fer fram til að gæta lögmætra hagsmuna [ábyrgðaraðila] af öryggis- og eignavörslu.“ Sjá nánar [umfjöllun um vinnsluheimildir](https://www.personuvernd.is/fyrirtaeki-og-stjornsysla/spurt-og-svarad/allar-spurningar-og-svor/hverjar-eru-heimildir-fyrir-vinnslu-personuupplysinga) á vefsíðu Persónuverndar.]

**Tegundir persónuupplýsinga:** [Hvaða tegundir persónuupplýsinga er unnið með? Dæmi: „Unnið er með myndefni sem verður til við vöktunina þar sem sjá má einstaklinga sem farið hafa um hið vaktaða svæði og athafnir þeirra.“]

**Viðtakendur:** [Hverjir eru viðtakendur upplýsinganna, þ.e. þeirra gagna sem safnast við vöktunina? Dæmi: „Allt myndefni er aðgengilegt vinnsluaðilanum [t.d. öryggisfyrirtækinu X] sem hefur umsjón með framkvæmd vöktunarinnar. Efni með upplýsingum um slys eða refsiverðan verknað getur jafnframt verið afhent lögreglu. Einnig getur efni verið afhent tryggingafélagi sé það nauðsynlegt vegna tryggingamáls. Sjá að öðru leyti 5. og 10. gr. reglna nr. 50/2023 um rafræna vöktun.“]

**Miðlun til þriðju landa og varúðarráðstafanir:** [Ef upplýsingunum er miðlað til þriðju landa skal tiltaka hvaða lönd það eru og hvaða varúðarráðstafanir eru viðhafðar vegna flutningsins. Ef engin slík miðlun á sér stað má sleppa þessum lið.]

**Varðveislutími myndefnis:** [Hversu lengi er myndefni sem safnast við vöktunina varðveitt? Dæmi: „Myndefni er varðveitt í 30 daga og er síðan eytt. Þó geta upptökur verið varðveittar lengur sé það nauðsynlegt til að krafa verði afmörkuð, sett fram eða varin vegna dómsmáls eða annarra slíkra laganauðsynja. Ef myndefni er afhent lögreglu er öðrum eintökum af efninu eytt.“ Sjá að öðru leyti 2. tölul. 2. mgr. 5. gr. og 11. gr. reglna nr. 50/2023 um rafræna vöktun.]

**Réttindi einstaklinga:** [Þeir sem sæta rafrænni vöktun eiga ýmis réttindi sem þarf að upplýsa þá um. Dæmi: „Þú átt rétt á að skoða myndefni þar sem þú sést. Einnig áttu rétt á að fá afrit af slíku myndefni að því gefnu að það skerði ekki réttindi og frelsi annarra. Að öðru leyti fer um réttindi þín samkvæmt III. kafla laga nr. 90/2018 um persónuvernd og vinnslu persónuupplýsinga, sbr. nánar ákvæði í III. kafla reglugerðar (ESB) 2016/679.“]

**Réttur til að leggja fram kvörtun hjá Persónuvernd:** [Ávallt þarf að upplýsa þá sem sæta rafrænni vöktun um rétt þeirra til að kvarta til Persónuverndar. Dæmi: „Þeir sem sæta rafrænni vöktun eiga rétt á að leggja fram kvörtun hjá Persónuvernd ef þeir telja að vinnsla persónuupplýsinga þeirra gangi gegn persónuverndarlögum.“]

**Sjálfvirk ákvarðanataka:** [Ef fram fer sjálfvirk ákvarðanataka, þ.m.t. gerð persónusniðs, skal upplýsa um það. Sjá 22. gr. laga nr. 90/2018, sbr. nánar ákvæði í 22. gr. reglugerðar (ESB) 2016/679. Ef engin sjálfvirk ákvarðanataka fer fram má sleppa þessum lið.]